Foto: Tojikistonning So‘g‘d viloyati va Toshkent shahrining samolyot darchasidan olingan manzaralari

Avval xabar berilganidek, O‘zbekiston Prezidenti Shavkat Mirziyoyev Tojikistonda 2 kunlik rasmiy tashrif bilan bo‘ldi. 

Ko‘plab ommaviy axborot vositalari qatori “Daryo” fotomuxbiri ham ushbu tashrif davomida davlat rahbari ishtirokidagi tadbirlarni yoritishda ishtirok etdi. Tashrifning ikkinchi, yakunlovchi kunidan so‘ng jurnalistlar Xo‘jand xalqaro aeroportidan Toshkent shahriga qaytishdi. Quyida ushbu parvoz davomida samolyot darchasidan kadrlarga muhrlangan Tojikistonning So‘g‘d viloyati va Toshkent shahrining ayrim manzaralarini tomosha qilishingiz mumkin.
 Shavkat Mirziyoyevning Tojikistondagi rasmiy tashrifining ilk kuni — suratlarda



So‘g‘d viloyati (1939-yildan 2000-yil iyungacha Leninobod viloyati) — Tojikiston Respublikasi tarkibidagi maydoni jihatidan uchinchi yirik hudud. Respublikaning shimolida joylashgan. Maydoni 25,400 km2. Shimol, shimoli-sharq va g‘arbdan O‘zbekiston, sharqdan Qirg‘iziston, janubdan Tojikiston tumanlari bilan chegaradosh. Hudud, asosan, tog‘lardan iborat. Asosiy daryolari — Sirdaryo hamda Zarafshon. Eng katta ko‘li — Iskandarko‘l.
Aholisi 2 508 500 kishidan ziyod (2016-yil ma’lumotlariga ko‘ra), asosan, tojiklar va o‘zbeklar, shuningdek, ruslar, qirg‘izlar, tatarlar, ukrainlar va boshqa millat vakillari ham yashaydi. Viloyatda 14 tuman, 10 shahar va 21 shaharcha bor. Markazi — Xo‘jand shahri. Asosiy shaharlari: Xo‘jand, Ustrushona (sobiq O‘ratepa), Isfara, Qayroqqum, Konibodom, Panjakent, Taboshar, Chkalovsk.







Toshkent shahri


 Toshkent shahridagi yangi qurilgan va qurilayotgan turar-joy majmualarining samolyotdan ko‘rinishi.

 Toshkent shahridagi yangi qurilgan va qurilayotgan turar joy majmualarining samolyotdan ko‘rinishi.